CELEX: 32022R0557
Language: et
Date: 2022-04-01 00:00:00
Title: Komisjoni rakendusmäärus (EL) 2022/557, 1. aprill 2022, teatavate kaupade klassifitseerimise kohta kombineeritud nomenklatuuris

7.4.2022   
               
               
                  ET
               
               
                  Euroopa Liidu Teataja
               
               
                  L 108/16
               
            
         KOMISJONI RAKENDUSMÄÄRUS (EL) 2022/557,
         1. aprill 2022,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks perioodiks tuleks kehtestada kolm kuud.
                  
               
                     (5)
                  
                  
                     Käesoleva määrusega ettenähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 1. aprill 2022
            
               
                  Komisjoni nimel
               
               maksunduse ja tolliliidu peadirektoraadi
               
                  peadirektor
               
               
                  Gerassimos THOMAS
               
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon (CN-kood)
                     
                     
                        Põhjendus
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1)
                                 
                                 
                                    Valgurikas fraktsioon, mis saadakse hernejahu eraldamisel valgurikkaks ja tärkliserikkaks fraktsiooniks; toode esitatakse tollile beeži peene pulbri või graanulite kujul väikestes (15–20 kg) või suurtes kottides (500–1 000  kg).
                                    Tootel on järgmised analüütilised omadused (kuivmassi sisaldus):
                                    
                                                —
                                             
                                             
                                                7,4 % tärklist
                                             
                                          
                                                —
                                             
                                             
                                                54 % valku
                                             
                                          Toode on valmistatud kuivatatud hernestest (Pisum sativum), mida pestakse, kooritakse ja jahvatatakse hernejahu saamiseks. Seejärel eraldatakse jahu tsentrifuugis valgurikkaks ja tärkliserikkaks fraktsiooniks. Pärast seda jäetakse valgurikas fraktsioon pulbriks või aglomeeritakse graanuliteks.
                                    Toodet kasutatakse selgelt üksnes loomasöödana.
                                 
                              
                     
                        2309 90 31 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 23 märkusega 1 ning CN-koodide 2309 , 2309 90  ja 2309 90 31  sõnastusega.
                        Toode on kaotanud lähtematerjali põhiomadused tsentrifuugis fraktsioneerimise teel. Seetõttu ei või toodet klassifitseerida rubriiki 1106  kuuluva kuivatatud kaunviljadest valmistatud jahuna ega rubriiki 2005 kuuluva muu toiduks valmistatud köögiviljatootena.
                        Toodet ei või klassifitseerida ka rubriiki 2302 , sest see ei ole kaunviljade tuulamis-, jahvatus- vm töötlusjääk (vt HSi selgitavad märkused, rubriik 2302 , punkt C). Toode on sihilikult toodetud hernejahust. Seda töödeldakse edasi ja kasutatakse üksnes loomasöödana (vt ka HSi selgitavad üldmärkused, grupp 23).
                        Seepärast tuleb toode klassifitseerida CN-koodi 2309 90 31  alla kui muu loomasöödana kasutatav toode, mille massist moodustab alla 10 % tärklis.
                     
                  
                        
                                    2)
                                 
                                 
                                    Tärkliserikas fraktsioon, mis saadakse hernejahu eraldamisel valgurikkaks ja tärkliserikkaks fraktsiooniks; toode esitatakse tollile helekollase pulbri või graanulite kujul lahtiselt või suurtes kottides (25–1 000  kg).
                                    Tootel on järgmised analüütilised omadused (kuivmassi sisaldus):
                                    
                                                —
                                             
                                             
                                                73 % tärklist
                                             
                                          
                                                —
                                             
                                             
                                                13 % valku
                                             
                                          Toode on valmistatud kuivatatud hernestest (Pisum sativum), mida pestakse, kooritakse ja jahvatatakse hernejahu saamiseks. Seejärel eraldatakse jahu tsentrifuugis valgurikkaks ja tärkliserikkaks fraktsiooniks. Pärast seda jäetakse tärkliserikas fraktsioon pulbriks või aglomeeritakse graanuliteks.
                                    Toodet kasutatakse selgelt üksnes loomasöödana.
                                 
                              
                     
                        2309 90 51 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 23 märkusega 1 ning CN-koodide 2309 , 2309 90  ja 2309 90 51  sõnastusega.
                        Toode on kaotanud lähtematerjali põhiomadused tsentrifuugis fraktsioneerimise teel. Seetõttu ei või toodet klassifitseerida rubriiki 1106  kuuluva kuivatatud kaunviljadest valmistatud jahuna ega rubriiki 2005  kuuluva muu toiduks valmistatud köögiviljatootena.
                        Toodet ei või klassifitseerida ka rubriiki 2302 , sest see ei ole kaunviljade tuulamis-, jahvatus- vm töötlusjääk (vt HSi selgitavad märkused, rubriik 2302 , punkt C). Toode on sihilikult toodetud hernejahust. Seda töödeldakse edasi ja kasutatakse üksnes loomasöödana (vt ka HSi selgitavad üldmärkused, grupp 23).
                        Seepärast tuleb toode klassifitseerida CN-koodi 2309 90 51  alla kui muu loomasöödana kasutatav toode, mille massist moodustab üle 30 % tärklis.